[262B]ཨཱརྱ་ཏ་ཐཱ་ག་ཏ་ཨུཥྞི་ཥ་སི་ཏཱ་ཏ་པ་ཏྲེ་ནཱ་མ་ཨ་
པ་ར་ཛི་ཏ་དྷཱ་ར་ཎི། བོད་སྐད་དུ། འཕགས་པ་དེ་བཞིན་གཤེགས་བའི་གཙུག་ཏོར་ནས་བྱུང་བ་གདུགས་དཀར་པོ་ཅན་གཞན་གྱིས་མི་ཐུབ་པའི་གཟུངས། དཀོན་མཆོག་གསུམ་ལ་ཕྱག་
འཚལ་ལོ། །འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་སུམ་ཅུ་རྩ་གསུམ་པའི་ལྷའི་གནས་ན་ཆོས་བཟང་ལྷའི་མདུན་ས་ན་དགེ་སློང་གི་དགེ་འདུན་ཆེན་པོ་དང། བྱང་ཆུབ་
སེམས་དཔའི་དགེ་འདུན་དང། ལྷའི་དབང་པོ་བརྒྱ་བྱིན་དང་ཐབས་ཅིག་ཏུ་བཞུགས་སོ། །དེའི་ཚེ་བཅོམ་ལྡན་འདས་གདན་བཤམས་པ་ཉིད་ལ་བཞུགས་ཏེ་གཙུག་ཏོར་རྣམ་པར་ལྟ་བའི་ཏིང་
ངེ་འཛིན་ལ་སྙོམས་པར་ཞུགས་སོ། །སྙོམས་པར་ཞུགས་མ་ཐག་ཏུ་བཅོམ་ལྡན་འདས་ཀྱི་གཙུག་ཏོར་གྱི་དབུས་ནས་གསང་སྔགས་ཀྱི་ཆོ་ག་འདི་དག་བྱུང་ངོ། །སངས་རྒྱས་དང་བྱང་ཆུབ་

[263A]༄༅། །སེམས་དཔའ་ཐམས་ཅད་ལ་ཕྱག་འཚལ་ལོ། །སངས་རྒྱས་ལ་ཕྱག་འཚལ་ལོ། །ཆོས་ལ་ཕྱག་འཚལ་ལོ། །དགེ་འདུན་ལ་ཕྱག་འཚལ་ལོ། །ཡང་དག་པར་རྫོགས་
པའི་སངས་རྒྱས་བྱེ་བ་ཕྲག་བདུན་ཉན་ཐོས་ཀྱི་དགེ་འདུན་དང་བཅས་པ་རྣམས་ལ་ཕྱག་འཚལ་ལོ། །འཇིག་རྟེན་ན་དགྲ་བཅོམ་པ་རྣམས་ལ་ཕྱག་འཚལ་ལོ། །རྒྱུན་དུ་ཞུགས་པ་རྣམས་
ལ་ཕྱག་འཚལ་ལོ། །ལན་གཅིག་ཕྱིར་འོང་བ་རྣམས་ལ་ཕྱག་འཚལ་ལོ། །ཕྱིར་མི་འོང་བ་རྣམས་ལ་ཕྱག་འཚལ་ལོ། །འཇིག་རྟེན་ན་ཡང་དག་པར་སོང་བ་རྣམས་ལ་ཕྱག་འཚལ་
ལོ༑ ༑ཡང་དག་པར་ཞུགས་པ་རྣམས་ལ་ཕྱག་འཚལ་ལོ། །ལྷའི་དྲང་སྲོང་དམོད་པར་འདོར་བ་དང་ཕན་འདོགས་པ་རྣམས་ལ་ཕྱག་འཚལ་ལོ། །རིག་སྔགས་འཆང་གྲུབ་པ་རྣམས་ལ་ཕྱག་
འཚལ་ལོ། །ཚངས་པ་ལ་ཕྱག་འཚལ་ལོ། །དབང་པོ་ལ་ཕྱག་འཚལ་ལོ། །ལེགས་ལྡན་དྲག་པོ་དཀའ་ཐུབ་ཟློག་པའི་བདག་པོ་དང་ལྷན་ཅིག་པ་ལ་ཕྱག་འཚལ་ལོ། །ལེགས་ལྡན་སྲེད་
མེད་ཀྱི་བུ་ཕྱག་རྒྱ་ཆེན་པོ་ལྔས་ཕྱག་བྱས་པ་ལ་ཕྱག་འཚལ་ལོ། །ལེགས་ལྡན་ནག་པོ་ཆེན་པོ་གྲོང་ཁྱེར་སུམ་བརྩེགས་འཇིག་པར་བྱེད་ལ་དུར་ཁྲོད་ན་གནས་པར་མོས་པ་མ་མོའི་
ཚོགས་ཀྱིས་ཕྱག་བྱས་པ་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པའི་གདུང་ལ་ཕྱག་འཚལ་ལོ། །པདྨའི་གདུང་ལ་ཕྱག་འཚལ་ལོ། །རྡོ་རྗེའི་གདུང་ལ་ཕྱག་

[263B] །ནོར་བུའི་གདུང་ལ་ཕྱག་འཚལ་ལོ། །གླང་པོའི་གདུང་ལ་ཕྱག་འཚལ་ལོ། །གཞོན་ནུའི་གདུང་ལ་ཕྱག་འཚལ་ལོ་།ཀླུའི་གདུང་ལ་ཕྱག་འཚལ་ལོ། །བཅོམ་ལྡན་འདས་དེ་
བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་དཔའ་བརྟན་པའི་སྡེ་མཚོན་ཆའི་རྒྱལ་པོ་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་
པ་ཡང་དག་པར་རྫོགས་པའི་སངས་རྒྱས་འོད་དཔག་མེད་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མི་འཁྲུགས་
པ་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སྨན་གྱི་བླ་བཻ་ཌཱུརྱའི་འོད་ཀྱི་རྒྱལ་པོ་ལ་ཕྱག་འཚལ་ལོ། །བཅོམ་
ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སཱ་ལའི་དབང་པོའི་རྒྱལ་པོ་མེ་ཏོག་ཀུན་ཏུ་རྒྱས་པ་ལ་ཕྱག་འཚལ་ལོ། །བཅོམ་ལྡན་འདས་
དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་
རྫོགས་པའི་སངས་རྒྱས་རིན་པོ་ཆེ་ཏོག་གི་རྒྱལ་པོ་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཀུན་ཏུ་བཟང་

[264A]༄༅། །པོ་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམ་པར་སྣང་མཛད་ལ་ཕྱག་འཚལ་
ལོ༑ ༑བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སྤྱན་རྒྱས་པ་ཨུཏྤ་ལའི་བསུང་གི་ཏོག་གི་རྒྱལ་པོ་ལ་ཕྱག་འཚལ་ལོ། །དེ་
རྣམས་ལ་ཕྱག་འཚལ་ནས་བཅོམ་ལྡན་འདས་མ་དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་པོ་ཅན་གཞན་གྱིས་མི་ཐུབ་པ་ཞེས་བྱ་བ་ཕྱིར་ཟློག་པ་ཆེན་
པོ་འདིས་འབྱུང་པོའི་གདོན་ཐམས་ཅད་ཚར་གཅོད་པ། གཞན་གྱི་རིག་སྔགས་གཅོད་པ། དུས་མ་ཡིན་པར་འཆི་བ་ལས་ཟློག་པ། སེམས་ཅན་བཅིངས་པ་ཐམས་ཅད་འགྲོལ་
བ༑ སྡང་བ་དང། རྨི་ལམ་ངན་པ་དང། ལྟས་ངན་པ་ཐམས་ཅད་ཟློག་པ། གདོན་བརྒྱད་ཁྲི་བཞི་སྟོང་འཇིགས་པར་བྱེད་པ། རྒྱུ་སྐར་ཉི་ཤུ་རྩ་བརྒྱད་དགའ་བར་བྱེད་པ། གཟའ་
ཆེན་པོ་བརྒྱད་འཇིགས་པར་བྱེད་བ། དགྲ་ཐམས་ཅད་ཟློག་པ། མ་རུངས་པ་དང། སྡང་བ་དང། རྨི་ལམ་ངན་པ་ཐམས་ཅད་འཇིགས་པར་བྱེད་པ། དུག་དང། མཚོན་དང། མེ་དང། ཆུ་
ལས་སྒྲོལ་བ་སྟེ། གཞན་གྱིས་མི་ཐུས་དྲག་ཤུལ་ཆེ། །གཏུམ་པ་ཆེན་མོ་སྟོབས་ཆེན་མོ། །འབར་བ་ཆེན་མོ་གཟི་བརྗིད་ཆེ། །དཀར་མོ་ཆེན་མོ་སྟོབས་ཆེན་མོ། །འབར་བའི་ཕྲེང་བ་གོས་

[264B] །འཕགས་མ་སྒྲོལ་མ་ཁྲོ་གཉེར་ཅན། །རྒྱལ་བའི་རྡོ་རྗེ་ཕྲེང་ཞེས་གྲགས། །པདྨའི་མངོན་མཚན་རྡོ་རྗེས་མཚན་།གཞན་གྱིས་མི་ཐུབ་ཕྲེང་བ་ཅན། །རྡོ་རྗེ་མཁར་བསྣམས་འཇོམས་
པ་མོ༑ ༑ཞི་བའི་ལྷ་རྣམས་ཀྱིས་མཆོད་པ། །གཟུགས་ཞི་གཟི་བརྗིད་ཆེན་པོ་ཅན། །འཕགས་མ་སྒྲོལ་མ་སྟོབས་ཆེན་མོ། །རྡོ་རྗེ་ལུ་གུ་རྒྱུད་གཞན་དང། །རྡོ་རྗེ་གཞོན་ནུ་རིག་འཛིན་མ། །
ལག་ན་རྡོ་རྗེ་རིགས་གསེར་ཕྲེང། །ལེ་བརྒན་རྩི་དང་རིན་ཆེན་མ་།སྣང་མཛད་རྡོ་རྗེའི་གཙུག་ཏོར་གྲགས། །རྣམ་པར་བསྒྱིངས་མའི་རྡོ་རྗེ་དང། །གསེར་འོད་ལྟ་བུའི་སྤྱན་མངའ་མ། །རྡོ་རྗེ་
སྒྲོས་དང་དཀར་མོ་དང། །པདྨའི་སྤྱན་དང་ཟླ་འོད་དང། །ཕྱག་རྒྱའི་ཚོགས་དེ་དག་ཐམས་ཅད་ཀྱིས་བདག་ལ་སྲུང་དུ་གསོལ། སྲུང་དུ་གསོལ། ཨོཾ་རི་ཥི་ག་ན་པྲ་ཤཱཔྟ་ས་ཡ། སརྦ་ཏ་ཐཱ་ག་
ཏོཥྞཱི་ཥ་སི་ཏཱ་ཏ་པ་ཏྲེ་ཧཱུཾ་དྲཱུཾ། ཛམྦྷ་ན་ཀ་རི་ཧཱུཾ་དྲཱུཾ། སྟམྦྷ་ན་ཀ་རི་ཧཱུཾ་ཧཱུཾ། མ་ཧཱ་བིདྱཱ་སཾ་བྷཀྵ་ན་ཀ་རི་ཧཱུཾ་དྲཱུཾ། པ་ར་བི་དྱཱ་སཾ་བྷཀྵ་ན་ཀ་རཱ་ཧཱུཾ་དྲཱུཾ་སརྦ་དུཥྚཱ་ནཱཾ་སྟམྦྷ་ན་ཀ་རཱི་ཧཱུཾ་དྲཱུཾ། སརྦ་ཡཀྵ་རཀྵ་
སགྲ་ཧཱ་ཎཱཾ་བི་དཧྭཾ་ས་ན་ཀ་རཱི་ཧཱུཾ་དྲཱུཾ། ཙ་ཏུ་རཱ་ཤཱི་ཏ་ནཱིན། གྲ་ཧ་ས་ཧ་སྲཱ་ཎཱ་བི་དཧྭ་ན་ས་ན་ཀ་ར་ཧཱུཾ་དྲཱུཾ་ཨཥྚ་བི་ཤ་ཏི་ནཱན། ནཀྵ་ཏ་ཏྲཱ་ཎཱ་མི་པྲ་སཱ་ད་ན་ཀ་རི་ཧཱུཾ་དྲཱུཾ། ཨཥྚ་ནཱཾ་གྲ་ཧ་ཎཱཾ་བི་དཧྭ་ན་ས་ན་ཀ་རཱི་
ཧཱུཾ་དྲཱུཾ༑ རཀྵ་མཾ། སྲུང་དུ་གསོལ། བཅོམ་ལྡན་འདས་མ་དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་པོ་ཅན་རྡོ་རྗེ་གཙུག་ཏོར་ཕྱིར་ཟློག་པ་ཆེན་མོ། ཕྱག་སྟོང་

[265A]༄༅། །མངའ་བ་ཆེན་མོ། དབུ་སྟོང་མངའ་བ་ཆེན་མོ། སྤྱན་བྱེ་བ་བརྒྱ་ཕྲག་སྟོང་མངའ་བ་ཆེན་མོ། མི་ཕྱེད་འབར་བའི་མཚན་རྟགས་ཅན། རྡོ་རྗེ་ཡངས་པ་ཆེན་པོས་ས་
གསུམ་གྱི་དཀྱིལ་འཁོར་ལ་མངའ་མཛད་པ་ཆེན་མོ་ཀུན་ནས་བདག་ལ་སྲུང་དུ་གསོལ། སྲུང་དུ་གསོལ། ཨོཾ་རྒྱལ་པོའི་འཇིགས་པ་དང། ཆོམ་རྐུན་གྱི་འཇིགས་པ་དང། མེའི་
འཇིགས་པ་དང། ཆུའི་འཇིགས་པ་དང། དུག་གི་འཇིགས་པ་དང། མཚོན་གྱི་འཇིགས་པ་དང། ཕ་རོལ་གྱི་དམག་ཚོགས་ཀྱི་འཇིགས་པ་དང། མུ་གེའི་འཇིགས་པ་དང། དགྲའི་འཇིགས་
པ་དང། ནད་ཀྱི་འཇིགས་པ་དང། ལྕེ་འབབ་པའི་འཇིགས་པ་དང། དུས་མ་ཡིན་པར་འཆི་བའི་འཇིགས་པ་དང། ས་གཡོ་བའི་འཇིགས་པ་དང་སྐར་མདའ་ལྟུང་བའི་འཇིགས་པ་དང་
རྒྱལ་པོའི་ཆད་པའི་འཇིགས་པ་དང། ལྷའི་འཇིགས་པ་དང། ཀླུའི་འཇིགས་པ་དང། གློག་གི་འཇིགས་པ་དང། ནམ་མཁའ་ལྡིང་གི་འཇིགས་པ་དང། གཅན་གཟན་ཁྲོ་བོའི་འཇིགས་
པ་དང། ལྷའི་གདོན་དང། ཀླུའི་གདོན་དང། ལྷ་མ་ཡིན་གྱི་གདོན་དང། རླུང་ལྷའི་གདོན་དང། ནམ་མཁའ་ལྡིང་གི་གདོན་དང། དྲི་ཟའི་གདོན་དང། མིའམ་ཅིའི་གདོན་དང། ལྟོ་འཕྱེ་ཆེན་པོའི་
གདོན་དང། གནོད་སྦྱིན་གྱི་གདོན་དང། སྲིན་པོའི་གདོན་དང། ཡི་དྭགས་ཀྱི་གདོན་དང། མཁའ་འགྲོ་མའི་གདོན་དང། ཤ་ཟའི་གདོན་དང། འབྱུང་པོའི་གདོན་དང། གྲུལ་བུམ་གྱི་གདོན་

[265B] སྲུལ་པོའི་གདོན་དང། ལུས་སྲུལ་པོའི་གདོན་དང། སྐེམ་བྱེད་ཀྱི་གདོན་དང། བརྗེད་བྱེད་ཀྱི་གདོན་དང། སྨྱོ་བྱེད་ཀྱི་གདོན་དང། གྲིབ་གནོན་གྱི་གདོན་དང། གནོན་པོའི་གདོན་དང། དེ་དག་
ལས་ཀྱང་བདག་བདེ་ལེགས་སུ་གྱུར་ཅིག་གཟི་བརྗིད་འཕྲོག་པ་དང་མདངས་འཕྲོག་པ་དང། ཟས་སུ་ཁྲག་འཐུང་བ་དང། ཟས་སུ་ཤ་ཟ་བ་དང། ཟས་སུ་ཚིལ་ཟ་བ་དང། ཟས་སུ་རྐང་ཟ་
བ་དང། ཟས་སུ་བཙས་པ་ཟ་བ་དང། སྲོག་འཕྲོག་པ་དང། ཟས་སུ་སྐྱུག་པ་ཟ་བ་དང། ཟས་སུ་མི་གཙང་བ་ཟ་བ་དང། ཟས་སུ་གཅིན་འཐུང་བ་དང། ཟས་སུ་སྟོར་ཁུང་ནས་འབབ་པ་འཐུང་
བ་དང། ཟས་སུ་ལྷག་མ་ཟ་བ་དང། ཟས་སུ་མཆིལ་མ་ཟ་བ་དང་ཟས་སུ་སྣབས་ཟ་བ་དང། ཟས་སུ་ངར་སྣབས་ཟ་བ་དང། ཟས་སུ་རྣག་ཟ་བ་དང། ཟས་སུ་གཏོར་མ་ཟ་བ་དང། ཟས་སུ་ཕྲེང་བ་ཟ་བ་
དང། ཟས་སུ་དྲི་ཟ་བ་དང། ཟས་སུ་བདུག་པ་ཟ་བ་དང། སེམས་འཕྲོག་པ་དང། ཟས་སུ་མེ་ཏོག་ཟ་བ་དང། ཟས་སུ་འབྲས་བུ་ཟ་བ་དང། ཟས་སུ་ལོ་ཏོག་ཟ་བ་དང། ཟས་སུ་སྦྱིན་སྲེག་ཟ་བ་ལས་
བདག་བདེ་ལེགས་སུ་གྱུར་ཅིག་དེ་དག་ཐམས་ཅད་དང། གདོན་ཐམས་ཅད་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ཀུན་ཏུ་རྒྱས་བྱས་པའི་རིག་སྔགས་གཅད་དོ། །ཕུར་
བུས་གདབ་བོ། །མཁའ་འགྲོ་དང་མཁའ་འགྲོ་མས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ཕྱུགས་བདག་ཆེན་པོས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །

[266A]༄༅། །སྲེད་མེད་ཀྱིས་བུས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །ནམ་མཁའ་ལྡིང་ཡང་དག་པ་དང་ལྷན་ཅིག་པས་བྱས་པའི་རིག་སྔགས་གཅད་དོ། །
ཕུར་བུས་གདབ་བོ། །ནག་པོ་ཆེན་པོ་དང། མ་མོའི་ཚོགས་ཀྱིས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །མིའི་ཐོད་པ་ཅན་གྱིས་བྱས་པའི་རིག་སྔགས་གཅད་དོ། །ཕུར་བུས་
གདབ་བོ། །རྒྱལ་བར་བྱེད་པ་དང། སྦྲང་རྩིར་བྱེད་པ་དང། དོན་ཀུན་གྲུབ་པས་བྱས་བའི་རིག་སྔགས་གཅད་དོ། །ཕུར་བུས་གདབ་པོ་།སྲིང་མོ་བཞིས་བྱས་པའི་རིག་སྔགས་གཅད་དོ། །ཕུར་བུས་
གདབ་བོ། །བཧྲིཾ་གི་རི་ཏི་དང། དགའ་བྱེད་དབང་ཕྱུག་དང། ཚོགས་ཀྱི་བདག་པོ་དང་ལྷན་ཅིག་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །དགེ་སྦྱོང་གཅེར་བུས་བྱས་པའི་རིག་
སྔགས་གཅད་དོ། །ཕུར་བུས་གདབ་པོ། །དགྲ་བཅོམ་པས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །འདོད་ཆགས་དང་བྲལ་བས་བྱས་པའི་རིག་སྔགས་གཅད་དོ། །ཕུར་བུས་
གདབ་བོ། །གསང་བ་པའི་བདག་པོ་ལག་ན་རྡོ་རྗེས་བྱས་པའི་རིག་སྔགས་གཅད་དོ། །ཕུར་བུས་གདབ་བོ། །བཅོམ་ལྡན་འདས་དེ་བཞིན་གཤེགས་པའི་གཙུག་གཏོར་ནས་བྱུང་བའི་གདུགས་
དཀར་པོ་ཅན་ཁྱོད་ལ་ཕྱག་འཚལ་ལོ། །བདག་ལ་སྲུང་དུ་གསོལ་སྲུང་དུ་གསོལ། ཨོཾ་ཨ་སི་ཏཱ་ན་ལཱརྐ་པྲ་བྷ་སྥུ་ཊ། བི་ཀ་སི་ཏཱ་ཊ་པ་ཏྲེ། ཛྭ་ལ་ཛྭ་ལ། ཁཱ་ད་ཁཱ་ད། ད་ར་ད་ར། བི་ད་ར་བི་ད་ར། ཙྪིནྡ་

[266B] བྷིནྡ་བྷིནྡ། ཧཱུཾ་ཧཱུཾ་ཕཊ་ཕཊ་སཱཧཱ། ཧེ་ཧེ་ཕཊ། ཧོ་ཧོ་ཕཊ། ཨ་མ་གྷོ་ཕཊ། ཨ་པྲ་ཏི་ཏ་དྲཱ་ཕཊ། བ་ར་པྲ་ཏཱ་ཕཊ། ཧཾ་གི་ར་ཏི་ཕཊ། ཨ་སུ་ར་བི་དྲཱ་བ་ཀ་ཕཊ་སརྦ་དེ་བེ་བྷྱ་ཕཊ། སརྦ་ནཱ་གེ་བྷྱ་ཕཊ་
སརྦ་ཨ་རུ་རེ་བྷྱ་ཕཊ། སརྦ་མ་རུད་དེ་བྷྱ་ཕཊ། སརྦ་ག་རུ་ཌེ་བྷྱ་ཕཊ། སརྦ་གནྦྷ་རེ་བྷྱ་ཕཊ། སརྦ་ཀིནྣ་རེ་བྷྱ་ཕཊ། སརྦ་མ་ཧོ་ར་གེ་བྷྱ་ཕཊ། སརྦ་ཡཀྵེ་བྷྱ་ཕཊ། སརྦ་རཱཀྵ་སེ་བྷྱ་ཕཊ། སརྦ་
པྲེ་ཏེ་བྷྱ་ཕཊ། སརྦ་བི་ཤཱ་ཙེ་བྷྱ་ཕཊ། སརྦ་བཧུ་ཏེ་བྷྱ་ཕཊ། སརྦ་ཀུམྦྷཎ་ཌེ་བྷྱ་ཕཊ། སརྦ་པཱུ་ཏ་ནེ་བྷྱ་ཕཊ། སརྦ་ཀ་ཊ་པཱུ་ཏ་ནེ་བྷྱ་ཕཊ། སརྦ་སྐནྡྷེ་བྷྱ་ཕཊ་སརྦ་ཨུནྨཱ་དེ་བྷྱ་ཕཊ། སརྦ་ཙྪ་
ཡེ་བྷྱ་ཕཊ། སརྦ་ཨ་པསྨཱ་རེ་བྷྱ་ཕཊ། སརྦ་ཨོ་སྟཱ་ར་ཀེ་བྷྱ་ཕཊ། སརྦ་དུ་ར་ལཾ་གི་ཏེ་བྷྱ་ཕཊ། སརྦ་དུཥྤྲེ་ཀྵེ་ཏེ་བྷྱ་ཕཊ། སརྦ་ཛྭ་རེ་བྷྱ་ཕཊ། སརྦ་ཀྲྀ་ཏྱ་ཀརྨ་ཀཱ་ཁོ་རྡེ་བྷྱ་ཕཊ། ཀི་ར་ཎ་བི་ཏཱ་ཌེ་
ཙིཙྖ་པྲེ་ཥ་ཀ་དུ་ཤཙྪེ་རྡི་ཏ་དུ་བཧུ་ཀྟེ་བྷྱ་ཕཊ། དུ་ར་བྷུཀྟེ་བྷྱ་ཕཊ། སརྦ་ཏཱི་རྠི་ཀེ་བྷྱ་ཕཊ། སརྦ་ཤྲ་མ་ཎ་བྷྱ་ཕཊ། སརྦ་བིདྱཱ་དྷ་རེ་བྷྱ་ཕཊ། ཛ་ཡ་ཀ་ར་མ་དཧུ་ཀ་ར་བྷྱ་ཕཊ། སརྦ་ཨརྠ་སཱ་དྷ་
ཀ་བྷྱོ་བིདྱཱ་ཙཱ་རེ་བྷྱ་ཕཊ། ཙ་ཏུ་ར་བྷ་གི་ནི་བྷྱ་ཕཊ། སརྦ་ཀཽ་མཱ་རཱི་ཡེ་བྷྱ་ཕཊ། བིདྱཱ་ར་ཛྙཱི་ཡེ་བྷྱ་ཕཊ། མཧཱ་པྲ་ཏྱཾ་གི་རེ་བྷྱ་ཕཊ། བཛྲ་ཤྲཱི་ཁ་ལ་ཡ་པྲ་ཏྱ་གི་ར་རཱ་ཛཱ་ཡ་ཕཊ། མཧཱ་ཀཱ་ལཱ་ཡ་མཱ་ཏྲྀ་
ག་ཎ་ན་མ་སྐྲི་ཏཱ་ཡ་ཕཊ། པིཥྞུ་བའི་ཡེ་ཕཊ། པྲཧྨ་ཎཱ་ཡེ་ཕཊ། ཨགྣཱི་ཡེ་ཕཊ། མཧཱ་ཀཱ་ལཱི་ཡེ་ཕཊ། ཀཱ་ལ་དཎྜཱི་ཡེ་ཕཊ། ཨིནྡྲཱི་ཡེ་ཕཊ། རཽ་དྲཱི་ཡེ་ཕཊ། ཀཽ་མཱ་རཱ་ཡེ་ཕཊ། བ་རཱ་ཧཱི་ཡེ་ཕཊ། ཙ་

[267A]༄༅། །མུཎྜི་ཡེ་ཕཊ། ར་ཏྲཱི་ཡེ་ཕཊ། ཀཱ་ལ་ར་ཏྲི་ཡེ་ཕཊ་ཡ་མ་དཎྜི་ཡེ་ཕཊ། ཀ་པཱ་ལཱི་ཡེ་ཕཊ། ཨ་ཏི་མུཀྟི་སྨ་ཤཱ་ན་བཱ་སེ་ནཱི་ཡེ་ཕཊ། སེམས་ཅན་གང་སུ་དག་བདག་ལ་
སྡང་པའི་སེམས་དང་ལྡན་པ་རྣམས་དང། དྲག་ཤུལ་གྱི་སེམས་དང་ལྡན་པ་རྣམས་དང། གཟི་བྱིན་འཕྲོག་པ་རྣམས་དང། ཟས་སུ་མདངས་ཟ་བ་རྣམས་དང། ཟས་སུ་མངལ་ཟ་བ་རྣམས་
དང། ཟས་སུ་ཁྲག་འཐུང་བ་རྣམས་དང། ཟས་སུ་ཞག་ཟ་བ་རྣམས་དང། ཟས་སུ་ཤ་ཟ་བ་རྣམས་དང། ཟས་སུ་ཚིལ་ཟ་བ་རྣམས་དང་ཟས་སུ་རྐང་ཟ་བ་རྣམས་དང། ཟས་སུ་བཙས་པ་
ཟ་བ་རྣམས་དང། སྲོག་འཕྲོག་པ་རྣམས་དང། ཟས་སུ་སྐྱུག་པར་བ་རྣམས་དང་ཟས་སུ་མི་གཙང་བ་ཟ་བ་རྣམས་དང། ཟས་སུ་གཅིན་འཐུང་བ་རྣམས་དང། ཟས་སུ་སྟོར་ཁུང་ནས་འབབ་
བ་འཐུང་བ་རྣམས་དང། ཟས་སུ་ལྷག་མ་ཟ་བ་རྣམས་དང། ཟས་སུ་མཆིལ་མ་འཐུང་བ་རྣམས་དང། ཟས་སུ་སྣབས་ཟ་བ་རྣམས་དང། ཟས་སུ་ངར་སྣབས་ཟ་བ་རྣམས་དང། ཟས་སུ་གཏོར་མ་
ཟ་བ་རྣམས་དང། ཟས་སུ་ཕྲེང་བ་ཟ་བ་རྣམས་དང། ཟས་སུ་དྲི་ཟ་བ་རྣམས་དང། ཟས་སུ་བདུག་པ་ཟ་བ་རྣམས་དང། སེམས་འཕྲོག་པ་རྣམས་དང། ཟས་སུ་མེ་ཏོག་ཟ་བ་རྣམས་དང། ཟས་
སུ་འབྲས་བུ་ཟ་བ་རྣམས་དང། ཟས་སུ་ལོ་ཏོག་ཟ་བ་རྣམས་དང། ཟས་སུ་སྦྱིན་སྲེག་ཟ་བ་རྣམས་དང། སྡིག་པའི་སེམས་དང་ལྡན་པ་རྣམས་དང། སྡང་བའི་སེམས་དང་ལྡན་པ་རྣམས་དང་

[267B] ལྷའི་གདོན་རྣམས་དང། ཀླུའི་གདོན་རྣམས་དང། ལྷ་མ་ཡིན་གྱི་གདོན་རྣམས་དང། རླུང་ལྷའི་གདོན་རྣམས་དང། ནམ་མཁའ་ལྡིང་གི་
གདོན་རྣམས་དང། དྲི་ཟའི་གདོན་རྣམས་དང། མིའམ་ཅིའི་གདོན་རྣམས་དང། ལྟོ་འཕྱེ་ཆེན་པོའི་གདོན་རྣམས་དང། གནོད་སྦྱིན་གྱི་གདོན་རྣམས་དང། སྲིན་པོའི་གདོན་རྣམས་དང། ཡི་དྭགས་
ཀྱི་གདོན་རྣམས་དང། ཤ་ཟའི་གདོན་རྣམས་དང། འབྱུང་པོའི་གདོན་རྣམས་དང། གྲུལ་བུམ་གྱི་གདོན་རྣམས་དང། སྲུལ་པའི་གདོན་རྣམས་དང། ལུས་སྲུལ་པོའི་གདོན་རྣམས་དང། སྐེམ་
བྱེད་ཀྱི་གདོན་རྣམས་དང། སྨྱོ་བྱེད་ཀྱི་གདོན་རྣམས་དང། གྲིབ་གནོན་གྱི་གདོན་རྣམས་དང། བརྗེད་བྱེད་ཀྱི་གདོན་རྣམས་དང། གནོན་པོའི་གདོན་རྣམས་དང། མཁའ་འགྲོ་མའི་གདོན་རྣམས་དང་
ནམ་གྲུའི་གདོན་རྣམས་དང། གཤིན་རྗེའི་གདོན་རྣམས་དང། བྱའི་གདོན་རྣམས་དང། མ་མོ་དགའ་བར་བྱེད་པའི་གདོན་རྣམས་དང། ཀུན་ཏུ་ཕྲེང་བའི་གདོན་རྣམས་དང། ཚེར་མ་འདོན་པའི་
གདོན་རྣམས་དང། རིམས་ཉིན་གཅིག་པ་རྣམས་དང། ཉིན་གཉིས་པ་རྣམས་དང། ཉིན་གསུམ་པ་རྣམས་དང། ཉིན་བཞི་པ་རྣམས་དང་ཉིན་བདུན་པ་རྣམས་དང། རྟག་པའི་རིམས་རྣམས་
དང། རིམས་མི་ཟད་པ་རྣམས་དང། རིམས་ལྡང་དུབ་པ་རྣམས་དང་འབྱུང་པོའི་གདོན་རྣམས་དང། རླུང་ལས་གྱུར་པ་རྣམས་དང། མཁྲིས་པ་ལས་གྱུར་པ་རྣམས་དང། བད་ཀན་ལས་གྱུར་

[268A]༄༅། །བ་རྣམས་དང། འདུས་པ་ལས་གྱུར་པ་རྣམས་དང། རིམས་ནད་ཐམས་ཅད་དང། ཀླད་བ་ན་བ་གསལ་དུ་གསོལ། གཞོགས་ཕྱེད་ན་བ་དང། ཡིག་འཆུས་བ་དང་
མིག་ནད་དང། སྣ་ནད་དང། ཁ་ནད་དང། མགུལ་ནད་དང། སྙིང་ནད་དང། ལྐོག་མའི་ལྷ་གོར་ན་བ་དང། རྣ་བ་ན་བ་དང། སོ་ན་བ་དང། སྙིང་ན་བ་དང། ཀླད་པ་ན་བ་དང། རྩི་བ་ལོགས་ན་བ་
དང། རྒྱབ་ན་བ་དང། ལྟོ་ན་བ་དང། རྐེད་པ་ན་བ་དང། ཆུ་སོ་ན་བ་དང། བརླ་ན་བ་དང། རྗེ་ངར་ན་བ་དང། ལག་པ་ན་བ་དང། རྐང་པ་ན་བ་དང། ཡན་ལག་ན་བ་དང། ཉིང་ལག་ན་བདག་བསལ་
དུ་གསོལ། སྲུང་དུ་གསོལ། གདུགས་དཀར་པོ་ཅན་རྡོ་རྗེ་གཙུག་ཏོར་ནས་བྱུང་བ་ཕྱིར་ཟློག་པ་ཆེན་མོ་འདིས་དཔག་ཚད་བཅུ་གཉིས་ཀྱི་ནང་ཚུན་ཆད་དུ་འབྱུང་པོ་དང། རོ་ལངས་དང་
མཁའ་འགྲོ་མ་དང། རིམས་དང། ཤུ་བ་དང། གཡའ་བ་དང། འབྲུམ་བུ་ཕྲ་མོ་དང། མཛེ་དང། ཕོལ་མིག་དང། བས་བལྡགས་དང། མེ་དབལ་དང། གཡན་པ་དང། ལྷོག་པ་དང་
སྐེམ་པ་དང་སྐྲག་པ་དང། དབྱིག་དུག་དེང། དུག་སྦྱར་མ་དང་བྱད་དང། མེ་དང། ཆུ་དང། མིཨ་ངས་དང། དགྲ་དང། གནོད་་དང། དུས་མ་ཡིན་པར་འཆི་བ་དང། སྦྲང་དུ་ཏྲེ་མ་བུ་
ཀ་དང། ཏྲཻ་ལ་ཏ་དང། སྡིག་པ་དང། སྦྲུལ་དང། སྲེ་མོང་དང། སེངྒེ་དང། སྟག་དང། དོམ་དང། དྲེད་དང། སྤྱང་ཀི་དང། ཆུ་སྲིན་དང། བོང་བུ་ལྟ་བུས་གཞན་གྱི་སྲོག་འཕྲོག་པ་དེ་དག་

[268B] །གཟི་བརྗིད་བཅིང་བར་བགྱིའོ། །གཞན་གྱི་རིག་སྔགས་བཅིང་བར་བགྱིའོ། །གདོན་ཐམས་ཅད་བཅིང་བར་བགྱིའོ། །ཏདྱ་ཐཱ། ཨོཾ་ཨ་ན་ལེ།།
ཨ་ན་ལེ། བི་ཥ་དེ། བི་ཥ་དེ། བཻ་ར་བཻ་ར། བཛྲ་དྷ་རི་བནྡྷ་བནྡྷ་ནི། བཛྲ་པཱ་ཎི་ཧཱུཾ་ཕཊ། ཧཱུཾ་དྲཱུཾ་ཕཊ་ཕཊ་སཱཧཱ། ཧཱུཾ་དྲཱུཾ་ཕཊ། བནྡྷ་ཕཊ་ཕཊ་སཱཧཱ། སུ་ས་དེ་བཞིན་གཤེགས་པའི་གཏུག་ཏོར་ནས་
བྱུང་བ་གདུགས་དཀར་པོ་ཅན་གཞན་གྱིས་མི་ཐུབ་མ་ཕྱིར་ཟློག་པ་ཆེན་མོ་འདི་གྲོ་གའམ། རས་སམ། ཤིང་ཤུན་ལ་བྲིས་ཏེ་ལུས་སམ་མགུལ་དུ་བཏགས་ན། དེ་ཇི་སྲིད་འཚོའི་བར་དུ་དུག་
གིས་མི་ཚུགས། མཚོན་གྱིས་མི་ཚུགས། མེས་མི་ཚུགས། ཆུས་མི་ཚུགས་དབྱིག་དུག་གིས་མི་ཚུགས། དུག་སྦྱར་མས་མི་ཚུགས། བྱད་ཀྱིས་མི་ཚུགས་སོ། །དུས་མ་ཡིན་པར་འཆི་བའི་
དུས་བྱེད་པར་མི་འགྱུར་རོ། །གདོན་ཐམས་ཅད་དང། བགེགས་དང། རྣམ་པར་ལོག་འདྲེན་ཐམས་ཅད་ཀྱི་ཡིད་དུ་འོང་བ་དང་དགའ་བར་འགྱུར་རོ། །རྡོ་རྗེའི་རིགས་བྱེད་བ་ཁྲག་ཁྲིག་སྟོང་ཕྲག་བརྒྱད་
ཅུ་རྩ་བཞིས་ཀྱང་དེ་ལ་སྲུང་བ་དང། སྐྱོབ་པ་དང། སྦེད་པར་བྱེད་དེ། དེ་རྣམས་ཀྱི་ཡིད་དུ་འོང་བ་དང། དགའ་བར་འགྱུར་རོ་།བསྐལ་པ་ཆེན་པོ་བརྒྱད་ཁྲི་བཞི་སྟོང་དུ་སྐྱེ་བ་དྲན་པར་འགྱུར་རོ། །ནམ་
དུ་ཡང་གནོད་སྦྱིན་དང། སྲིན་པོ་དང། ཡི་དྭགས་དང། སྲུལ་པོ་དང། ལུས་སྲུལ་པོ་ཉིད་དུ་མི་འགྱུར་རོ། །མི་དབུལ་པོར་མི་འགྱུར་རོ་།སངས་རྒྱས་བཅོམ་ལྡན་འདས་གྲངས་མེད་དཔག་ཏུ་

[269A]༄༅། །མེད་པ་གངྒཱའི་ཀླུང་གི་བྱེ་མ་སྙེད་ཀྱི་བསོད་ནམས་ཀྱི་ཕུང་པོ་དང་ལྡན་པར་འགྱུར་རོ། །དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་པོ་ཅན་
གཞན་གྱིས་མི་ཐུབ་མ་ཕྱིར་ཟློག་པ་ཆེན་མོ་འདི་འཆང་ན། ཚངས་པར་མི་སྤྱོད་པ་ཡང་ཚངས་པར་སྤྱོད་པར་འགྱུར་རོ། །ཐུབ་པར་མ་བྱས་པ་ཡང་ཐུབ་པར་བྱས་པར་འགྱུར། མི་གཙང་བ་
ཡང་གཙང་བར་འགྱུར། བསྙེན་གནས་མ་བྱས་པ་ཡང་བསྙེན་གནས་བྱས་པར་འགྱུར། སྨྱུང་བ་མ་བྱས་པ་ཡང་སྨྱུང་བ་བྱས་པར་འགྱུར། མཚམས་མེད་པ་ལྔ་བྱས་པའི་སྡིག་པ་ཡང་མ་
ལུས་པར་བྱང་བར་འགྱུར་རོ། །སྔོན་གྱི་ལས་ཀྱི་སྒྲིབ་པ་ཡང་མ་ལུས་པར་ཟད་པར་འགྱུར་རོ། །བུད་མེད་བུ་འདོད་བ་གང་ལ་ལ་དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་
པོ་ཅན་གཞན་གྱིས་མི་ཐུབ་མ་ཕྱིར་ཟློག་པ་ཆེན་མོ་འདི་འཆང་ན་བུ་འདོད་པ་དེས་བུ་རྙེད་དེ། ཚེ་དང། བསོད་ནམས་དང། སྟོབས་ཀྱང་རབ་ཏུ་རྙེད་དོ། །འདི་ནས་ཤི་འཕོས་ན་ཡང་འཇིག་རྟེན་
གྱི་ཁམས་བདེ་བ་ཅན་དུ་སྐྱེ་བར་འགྱུར་རོ། །མི་ནད་དང། ཕྱུགས་ནད་དང། གནག་ནད་དང། ཡམས་ཀྱི་ནད་དང། འཚེ་བ་དང། ནད་འགོ་བ་དང། གནོད་པ་དང། འཁྲུག་པ་ཐམས་ཅད་དང། ཕ་
རོལ་གྱི་དམག་ཚོགས་འོང་བ་ཐམས་ཅད་ལ་དེ་བཞིན་གཤེགས་པའི་གཙུག་ཏོར་ནས་བྱུང་བ་གདུགས་དཀར་པོ་ཅན་གཞན་གྱིས་མི་ཐུབ་མ་ཕྱིར་ཟློག་པ་ཆེན་མོ་འདི་རྒྱལ་མཚན་གྱི་རྩེ་མོ་ལ་

[269B] གྲོང་ཁྱེར་ཆེན་པོའི་སྒོར་ཞུགས་ལ་གྲོང་ཁྱེར་རམ། གྲོང་ངམ། གྲོང་རྡལ་ལམ། ལྗོངས་སམ། དགོན་པའི་གནས་སུ་གཟུགས་སོ། །གཞན་
གྱིས་མི་ཐུབ་མ་ཕྱིར་ཟློག་པ་ཆེན་མོ་འདི་རིམ་གྲོ་ཆེར་བྱས་ཏེ་བཙུགས་མ་ཐག་ཏུ་གཡུལ་ཞི་བར་འགྱུར་རོ། །ཡམས་ཀྱི་ནད་དང་འཚེ་བ་དང། གནོད་པ་དང། འཁྲུགས་པ་དང། ཕ་རོལ་གྱི་
དམག་ཚོགས་ཐམས་ཅད་རབ་ཏུ་ཞི་བར་འགྱུར་རོ། །ཏདྱ་ཐཱ། ཨོཾ་ཥཊོཾ་བནྡྷ་བནྡྷ། བདག་ལ་སྲུངས་ཤིག་སྲུངས་ཤིག་སཱཧཱ་རཀྵ་རཀྵ་མཾ། ཨོཾ་ཧཱུཾ་ཥཊོཾ་བནྡྷ་བནྡྷ་བཛྲ། བདག་ལ་སྲུངས་ཤིག་
རཀྵ་རཀྵ་མཾ། བཛྲ་པཱ་ཎི་ཧཱུཾ་ཕཊ་སཱཧཱ། ཨོཾ་སརྦ་ཏ་ཐཱ་ག་ཏོ་ཥྞཱི་ཥ་ཨ་བ་ལོ་ཀི་ཏེ་མུ་རྡྷ་ཏེ་ཛོ་རཱ་ཤི་ཨོཾ་ཛྭ་ལ་ཛྭ་ལ། དྷ་ཀ་དྷ་ཀ་ད་ར་ད་ར། བི་ད་ར་བི་ད་ར་ཙྪིནྡ་ཙྪིནྡ། བྷིནྡ་བྷིནྡ། ཧཱུཾ་ཧཱུཾ་ཕཊ་ཕཊ་སཱཧཱ་
ཨོཾ་སརྦ་ཏ་ཐཱ་ག་ཏོཥྞཱི་ཥ་ཧཱུཾ་ཕཊ་ཕཊ་སཱཧཱ། ཏདྱ་ཐཱ། ཨོཾ་ཨ་ན་ལེ་ཨ་ན་ལེ། ཁས་མེ་ཁས་མེ། བཻ་ར་བཻ་ར། སཽ་མེ་སཽ་མེ། སརྦ་བུདྡྷ་ཨ་དྷིཥྛཱ་ན་ཨ་དྷིཥྛཱ་ཏེ། ཨོཾ་སརྦ་ཏ་ཐཱག་ཏོཥྞཱི་ཥ་སི་ཏཱ་ཏ་པ་ཏྲེ་
ཧཱུཾ་ཕཊ་སཱཧཱ། ཧཱུཾ་མ་མ་ཧཱུཾ་ནི་སཱཧཱ། སངས་རྒྱས་ཀྱི་རྣལ་འབྱོར་དུ་བྱའོ། །ཀླུའི་རྒྱལ་པོ་རྣམས་ཀྱང་དུས་དུས་སུ་ཆར་འབེབས་སོ། །སངས་རྒྱས་དང། བྱང་ཆུབ་སེམས་དཔའ་རྣམས་དང། ལྷ་དང་
མི་དང། ལྷ་མ་ཡིན་དང། དྲི་ཟར་བཅས་པའི་འཇིག་རྟེན་ཡིད་རངས་ཏེ་བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། །འཕགས་པ་དེ་བཞིན་གཤེགས་པའི་གཙུག་ཏོར་ནས་བྱུང་

[270A]༄༅། །བའི་གདུགས་དཀར་པོ་ཅན་གཞན་གྱིས་མི་ཐུབ་མ་ཞེས་བྱ་བའི་གཟུངས་རྫོགས་སོ།། །།གཙུག་ཏོར་ལྷ་ཡུལ་མ་ཆུང་པ་ཁ་ཆེའི་པཎྜི་ཏ་མ་ཧཱ་ཛྙཱ་ན་ས་རང་
འགྱུར་དུ་མཛད་པའོ།། །།